Aṭas ayagi i ttwessiâeY ad aruY kra Yef agur n remḍan, agur n laẓ n Inselmen. Maca myal tikkelt ttkukruY imi tamusni-iw n usYan ineslem Yur-es tilisa d tihrawanin. Ur lliY d Ineslem ur nudaY ad issineY ugar n wayen sliY yagi ar medden. Maca, imi Aqvayli ittwawacem s usYan agi imi mazal nedder ddaw uḍar n wAârav isneslem, ulamek ak ara aY tezgel twaYit ines. Netta myal asseggas irekkem u nekni ttawḍen aY-d iffuṛan is. Ula di tmurt nni i deg nerna rrekva ar deffir tettwagdel tiqit n waman deg zal qayli. Tileqqimt n uYrum ur k ttajjan ad tt tecceḍ limer ad tesselqfeḍ. Amek ur asen d-qqareḍ ara?
Tura imi ma d iẓuran n wagur n remḍan vanen. Am aṭas n temsal nniḍen di tneslemt, ileqeḍ-it id Muḥuc si tmasiḥit. Ur illi wayen id-isnulfa deg-s. Tura, am akka, iceb1beḥ-as sya-u-sya u ifka as udem aârav is it-nessen assa. Ma d ayen nniḍen yiwen-is. Maca ugur macci d wagi. Tiyersi macci d remḍan s timad-is. D Inselmen d tmuYli nsen tazikennit irkan i seg illa wayen n dir. Imi win yuẓamen seg-sen ur ivYi ara wiyaḍ ad ccen, ad t-ccen. Ilaq ad illin ak medden kif kif mawel ur teffiY ara fell-asen. Amzun remḍan d tneslemt s umata macci i yiman nsen s timad nsen i t-ttuqimen. Macci d taruḥanit d liman i talwit n wul. Ihi Yur-sen d âekkaz s wacu ara ssigden medden. D avrid amek ara d sseYlin cwal anda vYun dren.
Di tmura tinselmin, asYan d uwanek myuṭafen afus. Ddan akken wa ar tama n wa. Acku tineslemt macci d asYan kan am tudayt neY tmasiḥit. Tineslemt d anagraw asertan i seddawen awanek, taYdemt d tlufa nniḍen tiYarimiyin. Tineslemt ur tezmir ara ad teqqim kan di lejwama neY deg ulawen n wid ittamnen yis-s. Tlul-ed akken ad tessudes timetti Yef akken i tt-iwala Muḥuc. Ulamek assa ara a nerjju deg-s akken ad tefk lwi Yef wid ur nettqadar ara remḍan. Inselmen, di tmuYli nsen, remḍan d yiwen gar illugan ittunefken i umdan ad t-iqadar. Macci d amenzay amesYan akken ad qadren kan wid ittamnen yis-s. D wagi i d ugur.
Ihi d aya i Yef tamuYli n Inselmen d Isenselmen d tin n Iqvayliyen iliaykiyen mbarrazent. Ivardan nsent ur ttemlilin ara. Nutni teddun ad aY rren ṣrima akken a neddu akken vYan u nekni jjan aY-d imezwura nneY tikli nniḍen, avrid nniḍen. Ur nteddu ara yid-sen akken vYun uqmen, akken vYun ssextutsen tilufa. Nekni remḍan d agur am wiyaḍ. Ur iṣub ur yuli. Win yumnen yuẓam d netta i iẓran, win iwalan akken nniḍen d netta daYen i iẓran. Maca awanek azzayri ur izmir ara i tmuYli taqvaylit. Ẓẓayet nezzeh fell-as. Netta iwala akken nniḍen. Yuqem akken nniden. Mgal tamuYli taqvaylit. Wid ur neṭṭif ara avrid d-injer udavu amehrus n Llezzayer, ttwaṭafen timti ara ccen di verra u ḥebsen-ten iYallen n laman. Tikwal kkaten ten u ttaeṣṣiren deg sen Yef tleqwimt n uYrum. Tineggura yagi ar teYdemt daYen iten ttaken ad aeddin di tiṭ n tisegnit…Amek ara yidir Umasiḥi, neY Wuday neY win ur nettamen gar iYarsan am wigi?
kab_Latn kab_Latn kab_Latn kab_Latn